Atacantul uruguayan Luis Suarez (Inter Miami) a fost ales cel mai bun jucător al etapei a cincea din Major League Soccer, liga profesionistă nord-americană de fotbal, după ce primise aceeaşi distincţie şi în etapa a treia, transmite EFE, potrivit Agerpres.
Suarez a fost jucătorul determinant al lui Inter Mimi în victoria cu DC United (3-1) şi chiar dacă a fost rezervă, intrând pe teren în minutul 62, el a reuşit o dublă într-un meci în care Lionel Messi nu a jucat din cauza unei accidentări.
Cu patru goluri, Suarez este lider în clasamentul golgheterilor în acest sezon, la egalitate cu Georgios Giakoumakis (Atlanta United) şi Dejan Joveljic (LA Galaxy).
În clasamentul Conferinţei de Est, Inter Miami şi Columbus Crew, campioana en titre, sunt fruntaşe cu câte zece puncte, dar echipa antrenată de Gerardo ''Tata'' Martino are un meci disputat în plus faţă de formaţia lui Alexandru Măţan.
Sâmbătă, Inter Miami va juca acasă în campionat cu New York Red Bulls.